Triptaanit

pienoiskuva|oikea|Ritsatriptaani, kauppanimeltään Maxalt on triptaaneihin kuuluva lääke.
Triptaanit ovat migreenin akuuttihoidossa käytettäviä lääkkeitä. Triptaanit sitoutuvat 5-HT1- eli serotoniinireseptoreihin supistaen migreenikohtauksessa laajenneita aivojen ja muun pään alueen verisuonia, estämällä tulehdusreaktiota sekä vähentämällä kipua. 50–80 prosentissa tapauksista triptaanit lievittävät migreenioireita noin kahden tunnin kuluessa lääkkeen ottamisesta. Hyvien hoitotulosten ja vähäisempien haittavaikutusten vuoksi triptaanit ovat syrjäyttäneet migreenin hoidossa aiemmin käytetyt torajyväalkaloidit; kuten esimerkiksi ergotamiinin jota käytettiin aikaisemmin kofeiinin kanssa yhdistelmälääkkeenä.

Triptaanien käyttöä voivat estää iskeeminen sydänsairaus, Prinzmetalin angiina, tuore TIA, lukinkalvonalainen verenvuoto, aivoinfarkti, hoitamaton tai muuten korkea verenpaine ja vaikea munuaisten vajaatoiminta. Triptaanien haittavaikutuksina esiintyy väsymystä, huimausta sekä kaulassa ja ylärintakehässä ilmenevää painon tai puristuksen tunnetta, joka ei ilmeisesti liity sepelsuoniin. Triptaaneilla voi olla haitallisia yhteisvaikutuksia ergotamiinin ja sen johdannaisten kanssa, selektiivisten serotoniinin takaisinoton estäjien ja serotoniinin-noradrenaliinin takaisinoton estäjien kanssa.

 Katso myös 
Seuraavat triptaanit kuuluvat anatomis-terapeuttis-kemiallisessa lääkeluokituksessa (ATC) luokkaan N02CC eli selektiiviset 5HT1-reseptoriagonistit.
 sumatriptaani  ritsatriptaani  naratriptaani   eletriptaani  100px  100px  100px  100px almotriptaani   frovatriptaani  avitriptaani  tsolmitriptaani 100px  100px   100px  100px

 Lähteet 


 Aiheesta muualla 
Terveyskirjasto: Mikko Kallela, Onko triptaaneilla todellisia eroja? Duodecim 2004;120:329–35

Luokka:Migreenilääkkeet
Luokka:Tryptamiinit